== Chesterton og Shaw ==
[[Fil:Three acres and a cow.JPG|thumb|right|180px|Selvportræt af Chesterton.]]
Det var Shaw, der overtalte Chesterton til at skrive et [[skuespil]]. Shaw sagde også, at verden ikke var nær taknemlig nok for Chesterton. Chestertons bog om Shaw udkom i [[1909]]. Da Shaw selv anmeldte den, skrev han: "''Denne bog er, hvad enhver havde forventet: det bedste litterær kunstværk, jeg så langt har fremprovokeret.''" Chestertons forord til bogen bestod af to sætninger: "'' De fleste siger enten, at de er enige med Bernard Shaw, eller at de ikke forstår ham. Jeg er den eneste, der forstår ham, og jeg er ikke enig med ham.''" Han kaldte Shaw "''den mest vildt alvorlige mand i sin tid''", der til og med tog sine [[vittighed]]er alvorligt. Shaw var en mager [[Vegetarisme|vegetarianer]], mens Chesterton holdt af mad og proppede sig. En gang kunne han ikke dy sig for at sige til den magre Shaw: "''Jeg ser, at der har været [[hungersnød]] i landet.''" Shaw svarede: "''Og jeg ser årsagen til den.''" <ref>{{Cite web |url=http://www.chesterton.org/lecture-13/ |title=Arkiveret kopi |access-date=12. maj 2016 |archive-date= 6. maj 2016 |archive-url=https://web.archive.org/web/20160506195021/http://www.chesterton.org/lecture-13/ |url-status=ok }}</ref>
Litteratur Politik Religion Samfund Kommunikation Journalistik Kultur Hobby Kriminalitet Mellemmenneskelige_forhold